מבוא שילה

מבוא שילה היה היאחזות נח"ל בין השנים 1976–1980 ולאחר מכן בסיס צבאי. 

היאחזות מבוא שילה הוקמה בשנת 1976 צפונית לכוכב השחר ליד חורבת ג'יבעית. באוקטובר 1976 תואר בעיתון כ"מאחז חדש, שהוא עדיין מחנה אוהלים עם ראשיתם של מבנים קשים יותר". בשנת 1980 הוא הפך לבסיס צבאי של חיל התותחנים.

כיום משמש הבסיס את כוחות צה"ל המבצעים פעילות ביטחון שוטף באזור. חלק מהבסיס נטוש. 

לאחר רצח מלאכי רוזנפלד באזור הקימו תושבים מהאזור מאחז במקום, וקראו לו מלאכי השלום, לזכר שלום (שולי) הר-מלך ומלאכי רוזנפלד, שנרצחו בכביש הסמוך, בשני פיגועים בהפרש של 12 שנים זה מזה.

אסונות באזור
9 בדצמבר 1985 אירעה בו שרפה שבה נספו שמונה חיילים.

ב-22 באפריל 1990, התנגשו שני מסוקי יסעור במהלך טיסת אימון וצנחו בוערים למרגלות הבסיס. בתאונה זו נספו שבעה אנשי צוות אוויר.

בכביש אלון, באזור הבסיס, אירעו שני פיגועי ירי: בא' באלול תשס"ג (29 באוגוסט 2003) נרצח שלום (שולי) הר-מלך, ובי"ג בתמוז תשע"ה (30 ביוני 2015) נרצח מלאכי רוזנפלד.

הערות שוליים

היאחזויות נח"ל
בסיסי צה"ל ביהודה, בשומרון ובבקעת הירדן
חיל התותחנים הישראלי
השומרון
גוש שילה
מועצה אזורית מטה בנימין